فریڈرک نٹشے

**فریڈرک نطشے**() (1900–1844ء) انیسویں صدی کے جرمن فلسفی، نثری شاعر، ثقافتی تجزیہ نگار، زبان دان اور موسیقار تھے جن کے کام نے جدید فلسفہ پر زبردست اثر ڈالا۔ اس کے خیال میں طاقت ہی انسانی معاملات میں فیصلہ کن عنصر ہے۔ اس نے فوق البشر (Superman) کے تصور کو آگے بڑھایا۔

## زندگی
نطشے کا جنم 15 اکتوبر 1844 کو روکّن، سیکسنی میں ہوا۔ ان کا باپ، کارل لوڈوگ نطشے، ایک لوتھیرن پادری تھے، جن کا 1829 میں دماغی خونریزی سے انتقال ہوا، جب نطشے تقریباً پانچ سال کے تھے۔ بعد ازاں نطشے کا چھوٹا بھائی بھی جلد ہی وفات پا گیا، جس کے بعد وہ اپنے گھر کی خواتین ماں، بہن، دادی اور خالہ کے ساتھ رہے۔

ابتدائی تعلیم کے بعد، نطشے نے بون اور لیپزِگ یونیورسٹیوں میں مطالعہ کیا اور ابتدا میں مذہب پر توجہ دی مگر بعد میں کلاسیکی لسانیات (Classical Philology) کی جانب رجوع کیا۔1869 میں وہ یونیورسٹی باسِل (سوئٹزرلینڈ) کے شعبہ کلاسیکی لسانیات کے پروفیسر مقرر ہوئے، اس وقت ان کی عمر صرف 24 برس تھی۔  تاہم صحت کے مسائل اور دماغی مسائل کی وجہ سے انھوں نے 1879 میں پروفیسر کے عہدے کو چھوڑ دیا

ان کی باقی زندگی کا بیشتر حصّہ تنہائی میں گذرا۔ وہ سوئٹزرلینڈ، اٹلی اور دیگر ممالک میں قیام کرتے رہے اور 25 اگست 1900 کو ویمر میں انتقال کر گئے۔

## نطشے کی تشکیل
نطشے 15 اکتوبر 1844ء کو روکن پرشیا میں پیدا ہوا۔ پرشیا فوجی اور سیاسی لحاظ سے ایک طاقتور ریاست بنتا جا رہا تھا۔ آسٹریا کو وہ جرمن معاملات سے علاحدہ کر چکا تھا۔ 1871ء میں پرشیا نے نپولین کی فتوحات کے نشے میں چور فرانس کو بد ترین شکست دی اور ورسائی پیرس کے مقام پر تمام چھوٹی چھوٹی جرمن ریاستوں کو متحد کر کے جرمن سلطنت کی بنیاد رکھی۔ نطشے اس ابھرتی ہوئی طاقتور جرمن سلطنت کی آواز بن گيا۔

## نظریات
### دلچسپ باتیں
* بقول امریکی فلسفی ول ڈیورنٹ کے نیچہ ڈارون کا بیٹا اور بسمارک کا بھائی تھا۔
* اقبال تعلیم کے لیے جرمنی جاتے ہیں اور نٹشے سے متاثر ہو کر آتے ہیں یہ بات جرمنی جانے سے پہلے اور بعد میں اقبال کی شاعری میں واضح طور پر محسوس کی جا سکتی ہے۔ اقبال کا مرد مومن کا تصور نٹشے کے فوق البشر کے بہت قریب ہے۔

## تصانیف
* المیہ کا جنم (The Birth of Tragedy) - 1872
* مابین سچ اور جھوٹ ایک غیر اخلاقی احساس (On Truth and Lies in a Nonmoral Sense) - 1873
* یونانیوں کے المناک دور میں فلسفہ (Philosophy in the Tragic Age of the Greeks) - 1873
* اندیشہ ہائے بے ہنگم (Untimely Meditations) 1873-1876
* بشر، سراپا بشر (Human, All Too Human) 1878-1880
* طلوع فکر (The Dawn) - 1881
* جشن دانش (The Gay Science) - 1882
* یوں بولا زرتشت (Thus Spoke Zarathustra) - 1883-1885
* خیر و شر سے ماورا (Beyond Good and Evil) - 1886
* اخلاق کا نسب نامہ (On the Genealogy of Morality) - 1887
* واگنر کا مقدمہ (The Case of Wagner)
* اصنام کا زوال (Twilight of the Idols)
* الدجال (The Antichrist)
* خود آگہی کا اعجاز (Ecce Homo)
* واگنر زوال آمادگی پر نطشے رد (Nietzsche contra Wagner)
* زور غلبہ کی آرزو (The Will to Power)؛ مختلف غیر مطبوعہ مخطوطات جو اس کی بہن ایلزبتھ نے تدوین و ترامیم کے بعد شائع کیے

## نٹشے اور اقبال
فریڈرک ولیم نٹشے۔ جرمن فلسفی‘ شاعر‘ موسیقار‘ ثقافتی نقاد اور ماہر لسانیات۔ اس کے فلسفہ قوت اور نظریہ فوق البشر کو جدید یورپ میں بڑی شہرت حاصل ہوئی۔ عموماً یہ خیال کیا جاتا ہے کہ علامہ اقبال نے تصورِ مومن شاید اسی کے تصورِ فوق البشر سے مستعار لیا تھا‘ جو سراسر غلط ہے۔ علامہ اقبال نے اپنے ایک مکتوب بنام نکلسن میں اپنے تصورات کو واضح کر دیا تھا۔ علامہ اقبال نے نطشے کے منفی اور مثبت دونوں پہلووں پر روشنی ڈالی ہے۔ نٹشے کے بہت سے خیالات اسلامی تعلیمات سے مشابہ تھے لیکن وہ خدا کی ذات کا منکر تھا۔ جس کی وجہ سے اقبال نے اس کو ’قلبِ او مومن دماغش کافر است‘ کہا۔

اقبال کے نزدیک نٹشے کی واردات کچھ ایسی ہی واردات تھی۔ اسے ذات انسانی میں الوہیت کی ایک جھلک تو نظر آئی لیکن وہ اس کا مطلب سمجھنے سے قاصر رہا، جس کی وجہ تھی اس کی مادہ پرستی۔ بایں ہمہ اقبال کے نزدیک اس کے ذوق طلب کا جو عالم تھا یہ:

نہ جبریلے، نہ فردوسے، نہ حورے، نے خداوندے

کفِ خاکے کہ می سوزد ز جانِ آرزو مندے13؎

یہاں یاد رکھنے کی بات یہ ہے کہ اقبال کے یہاں نٹشے کی قدردانی ہمدردی کی قدردانی ہے اخذ و اکتساب یا اثر پذیری کی قدردانی نہیں۔ اقبال کو یہ دیکھ کر افسوس ہوتا ہے کہ نٹشے کو کوئی ایسا رہنما نہ ملا جو اس کے واردات قلب اور افکارِ دماغ کی تربیت کرتا۔ وہ بڑا ذہین و فطین اور غیر معمولی قابلیتوں کا انسان تھا۔ ایک عظیم نابغہ جو اپنے دور کی مادیت پرستی کا شکار ہو گیا۔ اقبال کے نزدیک نٹشے کا معاملہ ایک ایسے مریض کا معاملہ ہے جس کا مداوا اطبا کی بجائے کوئی صاحب نظر انسان ہی کرسکتا تھا۔ وہ اگر زندہ ہوتا تو شاید اقبال خود بھی اس کی رہبری کرتا:

اگر ہوتا وہ مجذوبِ فرنگی اس زمانے میں

تو اقبال اس کو سمجھاتا مقامِ کبریا کیا ہے؎

لیکن یہ جو کچھ عرض کیا جارہا ہے اس لیے کہ اقبال اور نٹشے کے ذہنی روابط کے بارے میں اب تک جو کچھ لکھا گیا بڑا غلط بلکہ سر تا سر غلط ہے، چغل فہمی اور غلط بیانی پر مبنی جس کی ذمہ داری اقبال کے انگریز ناقدین اور اپنے اہل وطن کی خود اپنی روایات سے بے خبری پر عائد ہوتی ہے۔ بہرحال اس غلط بیانی اور غلط فہمی کا نتیجہ یہ ہوا کہ اقبال اور نطشے کے خیالات میں جو سطحی مشابہت ہے اور وہ بھی صرف ایک پہلو سے اسے ضرورت سے زیادہ اہمیت دی گئی تاآنکہ لوگ بھول گئے کہ یورپ میں اقبال کا ہم نوا فی الحقیقت کون ہے۔ انھوں نے گوئٹے کو نظر انداز کر دیا اور التفات کیا تو نٹشے کے فوق البشر سے۔ ایک روز یہی ذکر تھا۔ فرمایا میرے کم نظر ناقدین اس سطحی مشابہت کو ضرورت سے زیادہ اہمیت دے رہے ہیں۔ میں نے اگر نطشے کے بعض خیالات کو ہمدردی کی نگاہوں سے دیکھا یا اسرارِ خودی میں کوئی ایسی حکایت لے آیا جس کی مثال نٹشے کے یہاں موجود ہے تو اس کا یہ مطلب نہیں کہ میں نطشے سے متفق الرائے ہوں یا میں نے اپنے خیالات اس سے اخذ کیے۔ ایک صاحب فن کا حق ہے جس حکایت کو جس مطلب کے لیے چاہے استعمال کرے

مذہبی تاریخ میں سطحی مشابہت حق پرستی اور فریب پرستی کے فریقین کو فارق کرنے کے لیے ضروری ہے اسی لیے انسانیت کا آخری نجات دہندہ اقبال کے قانونی اور اجتہادی پہلو کا شجر ہوگا نہ کہ شاعرانہ جدیدیت جو دراصل ایک بے لوث حکیمانہ خضری فلاحی اقدام ہے جس کا مقصد مشرقی موسویت اور جرمن حلاجیت کا اجماع ہے تاکہ انسانیت یکسو ہو کر انوار توحید و تکریم سے لطف اندوز ہو سکے

## وفات
نٹشے کی وفات 25 اگست 1900ء ہے۔ الحاد کی تاریخ

## حوالہ جات

زمرہ:اخلاقیات کے فلسفی
زمرہ:انیسویں صدی کی پروشیائی شخصیات
زمرہ:انیسویں صدی کی جرمن مرد مصنفین
زمرہ:انیسویں صدی کے جرمن شعرا
زمرہ:انیسویں صدی کے جرمن صحافی
زمرہ:انیسویں صدی کے جرمن فلسفی
زمرہ:انیسویں صدی کے جرمن موسیقار
زمرہ:انیسویں صدی کے جرمن ناول نگار
زمرہ:انیسویں صدی کے فلسفی
زمرہ:انیسویں صدی کے مرد موسیقار
زمرہ:انیسویں صدی کے ملحدین
زمرہ:براعظمی فلسفی
زمرہ:بے وطن شخصیات
زمرہ:پروشیا کی شخصیات
زمرہ:تاریخ افکار
زمرہ:تاریخ فلسفہ
زمرہ:تاریخ کے فلسفی
زمرہ:تاریخ مذاہب
زمرہ:تعلیم کے فلسفی
زمرہ:تہذیب کے فلاسفہ
زمرہ:ثقافتی ناقدین
زمرہ:جدید تاریخ جرمنی
زمرہ:جرمن زبان کے شعرا
زمرہ:جرمن فلسفی
زمرہ:جرمن لوتھری شخصیات
زمرہ:جرمن ملحدین
زمرہ:جرمن نغمہ ساز
زمرہ:جرمن-زبان کا ادب
زمرہ:جرمنی کے مرد شعراء
زمرہ:جرمنی میں تدفین
زمرہ:جرمنی میں نمونیا سے اموات
زمرہ:رچرڈ واگنر
زمرہ:سابقہ لوتھری شخصیات
زمرہ:سیاسی فلسفہ
زمرہ:فلاسفہ ادب
زمرہ:فلاسفہ جنسیت
زمرہ:فلاسفہ عقل
زمرہ:فلسفہ حیات
زمرہ:فن کے فلسفی
زمرہ:ماہرین اخلاقیات
زمرہ:ماہرین علمیات
زمرہ:ماہرین مابعد الطبیعیات
زمرہ:ماہرین وجودیات
زمرہ:ماہرین ہیلنی زبان
زمرہ:محققین تشریحات
زمرہ:مخالف خدا پرستی
زمرہ:مخالفت قوم پرستی
زمرہ:مخالفین قوم پرستی
زمرہ:مذاہب کے نقاد
زمرہ:مذہب کے فلاسفہ
زمرہ:مرگ خدا کے الٰہیات دان
زمرہ:مسیحیت کے نقاد
زمرہ:مصنفین فلسفہ
زمرہ:معاشرتی علوم کے فلسفی
زمرہ:معاشرتی فلاسفہ
زمرہ:معاشرتی ناقدین
زمرہ:مکتوبات
زمرہ:ملحد فلاسفہ
زمرہ:ملحد مصنفین
زمرہ:موسیقی کے نقاد
نطشے
زمرہ:نفسیات کے فلسفی
زمرہ:نمونیا سے اموات
زمرہ:ویکی ڈیٹا سے مطابقت رکھنے والی مختصر تفصیل
زمرہ:یونیورسٹی آف بون کے فضلا
زمرہ:1844ء کی پیدائشیں
زمرہ:1900ء کی وفیات
زمرہ:نطشے